

Αρκαλοχώρι, 28 / 09 /2021

Προς: ΜΜΕ

**ΔΕΛΤΙΟ ΤΥΠΟΥ**

**ΑΝΑΚΟΙΝΩΣΗ ΓΙΑ ΔΙΕΝΕΡΓΕΙΑ ΕΛΕΓΧΩΝ ΣΤΑ ΚΤΙΡΙΑ ΠΟΥ ΕΠΛΗΓΗΣΑΝ ΑΠΟ ΤΟ ΣΕΙΣΜΟ**

Από το Δήμο Μινώα Πεδιάδας γίνεται γνωστό πως κλιμάκια μηχανικών του Υπουργείου Υποδομών βρίσκονται σήμερα στις κάτωθι περιοχές του Δήμου:

* Αρκαλοχώρι
* Βόννη
* Σαμπάς
* Θραψανό
* Ζωοφόροι
* Πατσίδερος
* Γαλατάς

και πραγματοποιούν – συνοδεία μηχανικών του Δήμου – ελέγχους/αυτοψίες στα κτίρια που επλήγησαν από το σεισμό της 27ης Σεπτεμβρίου. Επίσης κλιμάκια μηχανικών της ΚΤΥΠ πραγματοποιούν ελέγχους στις σχολικές μονάδες του Δήμου.

Οι έλεγχοι/αυτοψίες θα συνεχιστούν τις επόμενες ημέρες σε όλες τις κοινότητες του Δήμου ενώ για το σκοπό αυτό έχει ζητηθεί και θα διατεθεί – για το σκοπό αυτό - επιπλέον τεχνικό προσωπικό από το αρμόδιο Υπουργείο.

Επίσης γίνεται γνωστό ότι αναμένεται στο Δήμο Μινώα Πεδιάδας ο Πρωθυπουργός της Χώρας κ. Κ. Μητσοτάκης ο οποίος και θα ανακοινώσει μέτρα στήριξης για το Δήμο και τους πληγέντες κατοίκους και επιχειρηματίες.

**ΥΠΟΒΟΛΗ ΑΙΤΗΜΑΤΩΝ ΓΙΑ ΔΙΕΝΕΡΓΕΙΑ ΑΥΤΟΨΙΩΝ ΑΠΟ ΚΛΙΜΑΚΙΑ ΜΗΧΑΝΙΚΩΝ**

Οι πολίτες των οποίων, οι οικίες και επιχειρήσεις, έχουν υποστεί ζημιές από το σεισμό της 27ης Σεπτεμβρίου καλούνται όπως υποβάλλουν αιτήματα για διενέργεια αυτοψίας/ ελέγχου από τα κλιμάκια μηχανικών του Υπουργείου Υποδομών στο Δήμο Μινώα Πεδιάδας ως εξής:

Α. τηλεφωνικά, καλώντας στη Γραμμή του Δημότη - τηλέφωνο 28913 40143.

Β. Δια ζώσης, στα ειδικά σημεία που έχουν διαμορφωθεί στο χώρο του εκθεσιακού Κέντρου Αρκαλοχωρίου και στο 2ο Δημοτικό Σχολείο Αρκαλοχωρίου (08.00-16.00).

**ΑΝΑΓΚΕΣ ΓΙΑ ΕΙΔΗ ΠΡΩΤΗΣ ΑΝΑΓΚΗΣ ΓΙΑ ΤΟΥΣ ΣΕΙΣΜΟΠΛΗΚΤΟΥΣ ΤΟΥ ΔΗΜΟΥ ΜΙΝΩΑ ΠΕΔΙΑΔΑΣ**

Από το Δήμο Μινώα Πεδιάδας γίνεται γνωστό πως οι ανάγκες σε είδη πρώτης ανάγκης για τους σεισμόπληκτους του Δήμου αφορούν τα κάτωθι:

|  |
| --- |
| **ΥΓΡΑ** |
| Νερά |
| Γάλα εβαπορέ |
| Γάλα σκόνη |
| Καφές |
| Χυμούς |
|  |
| **ΤΡΟΦΙΜΑ** |
| Κρουασάν |
| Μπισκότα |
| Κονσέρβες |
| Παξιμάδι |
| Κράκερ |
| Παστέλια |
| Ρύζι |
| Μακαρόνια |
| Πελτές ντομάτας |
| Όσπρια |
| Λάδι |
| Αλάτι |
| Ζάχαρη |

|  |
| --- |
| **ΕΙΔΗ ΠΡΟΣΩΠΙΚΗΣ ΥΓΙΕΙΝΗΣ** |
| Πάνες για μωρά (pampers) |
| Πάνες ακράτειας για ηλικιωμένους |
| Σερβιέτες |
| Χαρτί υγείας |
| Χαρτοπετσέτες |
| Σακούλες σκουπιδιών |
| Πλαστικά πιάτα, ποτήρια & σερβίτσια |
| Σεντόνια |
| Κουβέρτες |
| Πετσέτες |
| Μωρομάντηλα |
| Μπιμπερό |
| Χλωρίνη |
| Σαπούνι |

Η συγκέντρωση των παραπάνω ειδών θα γίνεται στα εξής δύο (2) σημεία:

Α. Στο Εκθεσιακό Κέντρο Αρκαλοχωρίου (τηλέφωνο επικοινωνίας 6979790006)

Β. Στο Κέντρο Αστέγων του Δήμου Ηρακλείου (Λεωφόρος Ικάρου 121 – απέναντι από την ΣΕΑΠ), μέχρι τις οκτώ το βράδυ σε συνεργασία με το Δήμο Ηρακλείου

Τα είδη  πρέπει να είναι συσκευασμένα.